CELEX: 62008CO0563
Language: da
Date: 2010-10-06 00:00:00
Title: Kendelse afsagt af Domstolens (Syvende Afdeling) den 6. oktober 2010.#Carlos Sáez Sánchez og Patricia Rueda Vargas mod Junta de Andalucía, Manuel Jalón Morente m.fl.#Anmodning om præjudiciel afgørelse: Juzgado de lo Contencioso-Administrativo nº 2 de Granada - Spanien.#Procesreglementets artikel 104, stk. 3, første afsnit - artikel 49 TEUF - etableringsfrihed - offentlig sundhed - apoteker - nærhed - befolkningens forsyning med lægemidler - driftsbevilling - territorial fordeling af apoteker - indførelse af grænser baseret på et kriterium om befolkningstæthed - minimumsafstand mellem apoteker.#Sag C-563/08.

Domstolens kendelse (Syvende Afdeling) af 6. oktober 2010 – Sáez Sánchez og Rueda Vargas mod Junta de Andalucia m.fl.
      (Sag C-563/08)
      »Procesreglementets artikel 104, stk. 3, første afsnit – artikel 49 TEUF – etableringsfrihed – offentlig sundhed – apoteker – nærhed – befolkningens forsyning med lægemidler – driftsbevilling – territorial fordeling af apoteker – indførelse af grænser baseret på et kriterium om befolkningstæthed – minimumsafstand mellem apoteker«
      Etableringsfrihed – restriktioner – national lovgivning, der kræver en forudgående administrativ bevilling for åbning af nye apoteker i en bestemt region (art. 49
         TEUF) (jf. præmis 14-34 og konkl.)
      
      Angående
      
         
               Anmodning om præjudiciel afgørelse – Juzgado Contencioso-Administrativo de Granada – fortolkning af artikel 43 EF – lovgivning,
                  der fastsætter betingelser for åbning af nye apoteker – grænser under hensyn til befolkningstal og behovet for at opretholde
                  en minimumsafstand mellem apoteker.
               
            Konklusion
      Artikel 49 TEUF skal fortolkes således, at den i princippet ikke er til hinder for en national lovgivning som den, der er
         omhandlet i hovedsagen, og som fastsætter grænser for udstedelsen af bevillinger til at etablere nye apoteker ved at fastsætte
         at 
      
      –        der i hver apotekszone som udgangspunkt kun kan etableres et apotek pr. 2 800 indbyggere
      –        et yderligere apotek kun kan etableres, når denne tærskel overskrides, idet dette apotek etableres for den befolkningsdel,
         der overstiger 2 000 indbyggere, og
      
      –        hvert apotek skal overholde en minimumsafstand, der som hovedregel er på 250 meter, i forhold til de eksisterende apoteker.
      Artikel 49 TEUF er dog til hinder for en sådan national lovgivning, såfremt hovedreglerne om 2 800 indbyggere eller 250 meter
         i alle de geografiske zoner, som udviser særlige demografiske kendetegn, forhindrer, at der etableres et tilstrækkeligt antal
         apoteker, der kan sikre en passende apoteksforsyning, hvilket det tilkommer den nationale ret at efterprøve.